ai4bharat/Pralekha huggingface dataset:
قبائیلی امور کی وزارت
برسا منڈا کے پوتے جناب سکھرام منڈا، 16 نومبر کو دہلی ہاٹ میں جناب ارجن منڈا کی موجودگی میں آدی مہوتسو کا افتتاح کریں گے
قبائلی امور کی وزارت عظیم قبائلی مجاہد آزادی بھگوان برسا منڈا کی یاد میں آزادی کا امرت مہوتسو تقریبات کے حصے کے طورپر ٹرائبل کوآپریٹو مارکیٹنگ ڈیولپمنٹ فیڈریشن لمیٹڈ ‘‘آدی مہوتسو2021’’ کا اہتمام کر رہی ہے۔ آدی مہوتسو قومی قبائلی فیسٹویل 16 سے 30 نومبر 2021 تک نئی دہلی کے دہلی ہاٹ، میں منعقد کیاجا رہا ہے۔ 16 نومبر2021 کو شام ساڑھے چھ بجے برسا منڈا کے پوتے شری سکھرام منڈا اور قبائلی امور کے مرکزی وزیر ارجن منڈا فیسٹیول کاافتتاح کریں گے۔
قبائلی امور کی وزیر مملکت محترمہ رینو کا سنگھ ،قبائلی امور کے وزیر مملکت جناب بسویشور ٹوڈو ،ٹرائیفیڈ کے چیئر مین جناب رام سنگھ رتھوا،اس افتتاحی تقریب میں مہمان خصوصی ہوں گے۔
آدی مہوتسو قبائلی ثقافت، دستکاری، کھانوں اور تجارت کے جذبے کا جشن ایک کامیاب سالانہ اقدام ہے جس کا آغاز 2017 میں کیا گیا تھا۔ یہ فیسٹیول ملک بھر کے لوگوں کو قبائلیوں کی بھرپور اور متنوع ہنر، ثقافت سے واقف کرانے کا ایک مقام ہے۔
فروری 2021 میں دہلی ہاٹ میں منعقد ہونے والاقومی قبائلی فیسٹیول قبائلی فن اور دستکاری، ادویات ، کھانوں اور لوک پرفارمنس کی نمائش اور فروخت پر مشتمل تھا، جس میں ملک کی 20 سے زیادہ ریاستوں سے تقریباً 1000 قبائلی کاریگر، فنکار اور باورچیوں نے حصہ لیا اور اپنی روایتی مالا مال ثقافت کی جھلک پیش کی۔
نومبر کے ایڈیشن میں بھی ملک بھر کےہمارے قبائلیوں سے متعلق ان بھرپور اور متنوع ورثے کودکھایا جائے گا جیسا کہ ان کے فن، دستکاری، قدرتی مصنوعات اور لذیذ کھانوں میں دیکھا جاتا ہے۔اس 15 روزہ فیسٹیول میں امکان ہے کہ ایک بار پھر ایک ہزار سے زیادہ قبائلی دستکار اور فن کار حصہ لیں گے۔
قدرتی سادگی کی خصوصیت، قبائلی لوگوں کی تخلیقات میں دائمی کشش رکھتی ہے۔بڑے پیمانے پر دستکاری جس میں ہاتھ سے بُنے ہوئے سوتی،ریشم کے کپڑے،اون،دھات،دستکاری،ٹیراکوٹا، موتی کا کام شامل ہیں ،سبھی کومحفوظ کئے جانے اور فروغ دینے کی ضرورت ہے۔
سٹرک ٹرانسپورٹ اور شاہراہوں کی وزارت
این ایچ اے آئی نے سرینگر میں علاقائی کانفرنس کے ساتھ‘ آزادی کا امرت مہوتسو’ منایا
آزادی کا امرت مہوتسو کے تحت این ایچ اے آئی نے سرینگر میں 9 اور 10 جون کو ریجنل افسران کی دو روزہ کانفرنس کا اہتمام کیا۔ این ایچ اے آئی کی چیئر پرسن محترمہ الکا اپادھیائے نے کانفرنس کا افتتاح کیا۔ اس منفرد اقدام کے ذریعے این ایچ اے آئی افسران اور جموں و کشمیر، ہماچل پردیش، پنجاب، ہریانہ اور دلی کے علاقائی فریقوں کو ایک پلیٹ فارم پر یکجا کیا گیا، جہاں وہ اپنی حصولیابیوں، معلومات اور آزمائشوں کے بارے میں ایک دوسرے کو بتا سکتے تھے۔
منصوبوں کے جائزے کے علاوہ کانفرنس میں این ایچ اے آئی کے ریجنل افسران اور پروجیکٹ ڈائرکٹر کے لئے چیئرپرسن کے ساتھ کھلی بات چیت کی خاطر اوپن ہاؤس کا بھی اہتمام کیا گیا۔ ہمالیائی خطے میں پائیدار شاہراہوں کی تعمیر کے موضوع پر بھی ایک معلوماتی اجلاس کا اہتمام کیاگیا۔
آزادی کا امرت مہوتسو مناتے ہوئے این ایچ اے آئی نے آزادی کے 75 سال مکمل ہونے کے موضوع پر متعدد اقدامات کئے ہیں۔ ان اقدامات میں نہ صرف یہ کہ عوام کی حصہ داری کا اعتراف کیا گیا ہے، بلکہ اس میں ایک جامع اور پائیدار قومی شاہراہوں کے نیٹ ورک کی تعمیر کی جانب کئے گئے اقدامات بھی شامل ہیں۔
آزادی کا امرت مہوتسو کے تحت این ایچ اے آئی نےحال ہی میں ایک عالمی ریکارڈ بنایا ہے، جسے گنیز ورلڈ ریکارڈ کی جانب سے سندبھی دی گئی ہے۔ یہ ریکارڈ 105 گھنٹے اور 33 منٹ میں لگاتارکام کرتے ہوئے امراوتی سے اکولا ڈسٹرکٹ تک واحد لین میں 75 کلو میٹررال کنکریٹ ڈال کر قائم کیا گیا۔ یہ کام 3 جون 2022 کو صبح 7 بج کر 27 منٹ پر شروع ہو کر 7 جون 2022 کو شام 5 بجے ختم ہوا۔ 720کار کنوں نے یہ پروجیکٹ انجام دیا، جن میں انجینئروں، آزاد مشیروں اور تعمیراتی کارکن شامل تھے۔ ان لوگوں نے دن رات کام کر کے یہ کام مکمل کیا۔
ماحولیاتی اعتبار سے پائیدار قومی شاہراہوں کے نیٹ ورک کی تعمیر میں اختراعی طریقوں پر زور دیتے ہوئے این ایچ اے آئی ملک بھر میں قومی شاہراہوں کے نزدیک 493 امرت سروور یا تالاب بنانے کا ارادہ رکھتی ہے۔ ان میں سے 72 مکمل ہو چکے ہیں۔
امرت مہوتسو کے تحت این ایچ اے آئی نے اپنے 2927 کارکنوں کی عزت افزائی کے لئے 68تقریبات کا اہتمام کیا ہے۔ ان میں تعمیراتی کارکن، انجینئر، کنسلٹنٹ، ٹھیکہ دار شامل ہیں، جنہوں نے اپنے اپنے علاقوں میں عمدہ کارکردگی کا مظاہرہ کیا اور قومی شاہراہوں کی تعمیر میں اعلیٰ خدمات انجام دیں۔ اس کے علاوہ این ایچ اے آئی نے کارکنوں کی ٹریننگ کا انتظام کیا ہے اور نئے تعمیراتی سازوسامان کے استعمال اور سڑکوں پر تحفظ اور سلامتی کے بارے میں 1131 کارکنوں کو تربیت دی جا چکی ہے۔
سڑکوں پر حفاظت کے پہلوؤں پر روشنی ڈالتے ہوئے این ایچ اے آئی نے ملک بھر میں روڈ سیفٹی بیداری کیمپوں کا اہتمام کیا۔ 29بیداری پروگرام اور 29 روڈ شو کرائے گئے۔ اس کے علاوہ آنکھوں اور صحت کی جانچ کے تقریباً 67 کیمپ لگائے گئے۔
اس طرح کے مزید کل ہند اقدامات کا اہتمام کیا جائے گا جو آزادی کا امرت مہوتسو کے تحت کئے جائیں گے۔ این ایچ اے آئی قومی شاہراہوں کے بنیادی ڈھانچے میں تیزی سے بہتری لانے کا عزم رکھتی اور قومی شاہراہوں پر محفوظ، بلا رکاوٹ اور آسان سفر کو یقینی بنانے پر کام کرنے کا ارادہ رکھتی ہے۔
خواتین اور بچوں کی ترقیات کی وزارت
سولہ سے 31 مارچ تک ‘پوشن پکھواڑہ’ منایا جارہا ہے
غذائیت سے متعلق چنوتیوں کا مقابلہ فوڈ فاریسٹری سے کیا جائے گا
کم غذائیت سے متعلق بیداری پیدا کرنے کےلئے‘پوشن پنچایتوں’ کا انعقاد کیا جائے گا
خواتین اوراطفال کی ترقی کی وزارت 16 سے 31 مارچ 2021 ء تک ‘پوشن پکھواڑہ’منا رہی ہے۔فوڈ فاریسٹری کے ذریعے غذائیت سے متعلق چنوتیوں کا مقابلہ اور پوشن پنچایتوں کا انعقاد پوشن پکھواڑہ 2021ء کے توجہ کے بنیادی عناصر ہیں۔ غذائیت سے متعلق چنوتیوں کا مقابلہ کرنے کےلئے وزارت آیوش کے قومی ادویاتی پودوں کے بورڈکے ذریعے مقامی پنچایتوں اور ڈی ایم ؍ڈی سی کی نگرانی میں متعلقہ ضلعوں کے ہر آنگن واڑی مرکزکو شجر کاری کے لئے غذائیت سے بھرپور 4 پودے تقسیم کئے جائیں گے۔کم غذائیت کی حالت اور اس کے اثرات ، پوشن واٹکا، فوڈ فاریسٹری، ایس اے ایم؍ایم اے ایم بچوں کی نشان دہی اور اس کا انتظام جیسے عناوین پر بیداری پیدا کرنے کے لئے پی آر آئی کے ممبران کے ساتھ مل کر پوشن پنچایت کا انعقاد کیا جائے گا۔
وزیر اعظم نریندر مودی کے ذریعے 8مارچ 2018ء شروع کئے گئے پوشن ابھیان میں لوگوں نے بڑے پیمانے پر شرکت کی ہے۔ پوشن ابھیان دیگر وزارتوں کے ساتھ مل کر غذائیت سے متعلق نتائج میں بہتری پیدا کررہا ہے۔ پوشن ابھیان کے مطلوبہ مقاصد کو پور اکرنے کے لئے انفرادی اور اجتماعی سطح پر عادتوں میں تبدیلی لانا ضروری ہے۔ ‘من کی بات’ سمیت وزیر اعظم کے ذریعے متعددمواقع پر اپیل کی وجہ سے لوگوں میں بڑے پیمانے پر بیداری پیدا کرنے میں مدد ملی ہے۔
ستمبر 2020ء میں پوشن ماہ کے دوران غذائیت پر مرکوز جن آندولن منعقد کئے گئے، پوشن واٹکا کے قیام میں تیزی آئی، جس کے نتیجے میں آنگن واڑی کی سطح پرکچن گارڈن میں 10.87لاکھ پودے لگائے گئے۔
خواتین و اطفال کی ترقی کی وزارت اس پوشن پکھواڑہ کے دوران منعقد کی جانے والی سرگرمیوں کی نوڈل وزارت ہوگی۔ ریاست ؍مرکز کے زیر انتظام علاقوں میں خواتین و اطفال کا محکمہ ؍سماجی فلاح و بہبود کا محکمہ پوشن پکھواڑہ کا نوڈل محکمہ ہوگا۔
وزیراعظم کا دفتر
وزیر اعظم جناب نریندر مودی اور جمہوریۂ پرتگال کے وزیر اعظم عالی جناب اینٹونیو لوئس سینٹوس ڈی کوسٹا کے درمیان فون پر بات چیت
نئی دہلی، 16 /مارچ2021 ۔ وزیر اعظم جناب نریندر مودی نے آج جمہوریۂ پرتگال کے وزیر اعظم عالی جناب اینٹونیو لوئس سینٹوس ڈی کوسٹا کے ساتھ فون پر بات چیت کی۔
دونوں لیڈروں نے دونوں ممالک میں کووڈ-19 کی وبا کی صورت حال کا جائزہ لیا۔ دونوں نے وبا کے خاتمے کے لئے ویکسین کی جلد اور مساوی تقسیم کی اہمیت کو اجاگر کیا۔
وزیر اعظم مودی نے وزیر اعظم کوسٹا کو بھارت کی ٹیکہ کاری مہم اور بھارت کے ذریعہ اب تک 70 سے زیادہ ملکوں کو دی گئی مدد سے واقف کرایا۔ انھوں نے یقین دلایا کہ بھارت جہاں تک ممکن ہوسکے گا دوسرے ملکوں کی ٹیکہ کاری کی کوششوں میں انھیں مدد دینے کا سلسلہ جاری رکھے گا۔
دونوں لیڈروں نے دو فریقی تعلقات کا جائزہ لیا اور گزشتہ چند برسوں کے دوران بھارت – پرتگال شراکت داری کی مثبت رفتار پر اطمینان کا اظہار کیا۔
دونوں لیڈروں نے پہلی مرتبہ بھارت – یوروپی یونین کے رہنماؤں کے درمیان ہونے والی میٹنگ کی تیاریوں کا جائزہ لیا۔ یہ میٹنگ یوروپی یونین کی پرتگال کی صدارت میں مئی 2021 میں پورٹو میں ہونے والی ہے۔ وزیر اعظم مودی نے بھارت – یوروپی یونین اسٹریٹیجک شراکت داری کو تقویت دینے کے لئے وزیر اعظم کوسٹا کے ذریعہ ادا کیے جارہے کردار کی ستائش کی اور کہا کہ وہ پورٹو میں ان سے ملاقات کے منتظر ہیں۔
وزیراعظم کا دفتر
وزیر اعظم نے فرانس کے صدر کی جلد از جلد شفایابی اور ان کی بہتر صحت کے لئے دعا کی
وزیر اعظم جناب نریندر مودی نے فرانس کے صدر جناب ایمانوئیل میکرون کے کووِڈ پازیٹیو پائے جانے کے بعد ان کے جلد از جلد شفایاب ہونے اور ان کی بہتر صحت کے لئے دعا کی۔
اپنے ٹوئیٹ پیغام میں وزیر اعظم نے کہا کہ میں اپنے پیارے دوست ایمانوئیل میکرون کے جلد از جلد شفایاب ہونے اور ان کی اچھی صحت کی تمنا کرتا ہوں۔
وزارت خزانہ
14 ریاستوں کو 7,183.42 کروڑ روپے کی مالیہ خسارہ گرانٹ جاری کی گئی
رواں مالی سال میں اب تک ریاستوں کو جاری کی گئی مجموعی مالیہ خسارہ گرانٹ 21,550.25 کروڑ روپے ہوگئی ہے
ریاستوں کو 2022-23 میں مجموعی طور پر 86,201 کروڑ روپے کی مالیہ خسارہ گرانٹ ملے گی
نئی دہلی، 06 جون 2022:
وزارت خزانہ نے پیر کو 14 ریاستوں کو 7,183.42 کروڑ روپے کی مابعد منتقلی ریونیو خسارہ  گرانٹ کی تیسری ماہانہ قسط جاری کی ہے۔ یہ گرانٹ پندرہویں مالیاتی کمیشن کی سفارشات کے مطابق جاری کی گئی ہے۔
پندرہویں مالیاتی کمیشن نے مالی سال 2022-23 کے لیے 14 ریاستوں کو 86,201 کروڑ روپے کی مجموعی مابعد منتقلی مالیہ خسارہ گرانٹ کی سفارش کی تھی۔ سفارش کردہ گرانٹ محکمہ اخراجات کی طرف سے سفارش کردہ ریاستوں کو 12 مساوی ماہانہ قسطوں میں جاری کی جاتی ہے۔ تیسری قسط کے جون 2022 کے مہینے میں اجرا کے ساتھ ، 2022-23 میں ریاستوں کو جاری کردہ ریونیو خسارے کی گرانٹ کی کل رقم 21,550.25 کروڑ روپے ہوگئی ہے۔
مابعد منتقلی مالیہ خسارہ گرانٹ آئین کے آرٹیکل 275 کے تحت ریاستوں کو فراہم کی جاتی ہے۔ یہ گرانٹ ریاستوں کو منتقلی کے بعد ریاستوں کے ریونیو کھاتوں کے فرق کو پورا کرنے کے لیے یکے بعد دیگرے مالیاتی کمیشنوں کی سفارشات کے مطابق جاری کی جاتی ہے۔
ریاستوں کی اس گرانٹ کو حاصل کرنے کی اہلیت نیز 2020-21 سے 2025-26 تک کی مدت کے لیے گرانٹ کی رقم کا فیصلہ پندرہویں کمیشن نے اس مدت کے دوران تشخیص شدہ منتقلی کو مدنظر رکھتے ہوئے ریاست کے محصولات کی تشخیص اور اخراجات کے درمیان فرق کی بنیاد پر کیا تھا۔
جن ریاستوں کو 2022-23 کے دوران پندرہویں مالیاتی کمیشن نے مابعد منتقلی مالیہ خسارہ گرانٹ دینے کی سفارش کی ہے ان کے نام اس طرح ہیں: آندھرا پردیش، آسام، ہماچل پردیش، کیرالہ، منی پور، میگھالیہ، میزورم، ناگالینڈ، پنجاب، راجستھان، سکم، تریپورہ، اتراکھنڈ اور مغربی بنگال۔
2022-23 کے لیے تجویز کردہ مابعد منتقلی مالیہ خسارہ گرانٹ کی ریاست وار تفصیلات اور تیسری قسط کے طور پر ریاستوں کو جاری کی جانے والی رقم کی تفصِلات درج ذیل ہیں:
جاری کردہ ریاست وار مابعد منتقلی مالیہ خسارہ گرانٹ 

|
|
نمبر شمار
|
|
ریاست کا نام
|
|
پی ڈی آر ڈی جی جس کی سفارش سولہویں مالیاتی کمیشن نے سال 2022-23 کے لیے کی
|
|
جون 2022 کے مہینے کے لیے جاری کی گئی تیسری قسط کی رقم
|
|
2022-23 کے دوران ریاستوں کو کل پی ڈی آر ڈی جی جاری کیا گیا
|
|
1
|
|
آندھرا پردیش
|
|
10,549
|
|
879.08
|
|
2637.25
|
|
2
|
|
آسام
|
|
4,890
|
|
407.50
|
|
1222.50
|
|
3
|
|
ہماچل پردیش
|
|
9,377
|
|
781.42
|
|
2344.25
|
|
4
|
|
کیرلا
|
|
13,174
|
|
1097.83
|
|
3293.50
|
|
5
|
|
منی پور
|
|
2,310
|
|
192.50
|
|
577.50
|
|
6
|
|
میگھالیہ
|
|
1,033
|
|
86.08
|
|
258.25
|
|
7
|
|
میزورم
|
|
1,615
|
|
134.58
|
|
403.75
|
|
8
|
|
ناگالینڈ
|
|
4,530
|
|
377.50
|
|
1132.50
|
|
9
|
|
پنجاب
|
|
8,274
|
|
689.50
|
|
2068.50
|
|
10
|
|
راجستھان
|
|
4,862
|
|
405.17
|
|
1215.50
|
|
11
|
|
سکم
|
|
440
|
|
36.67
|
|
110.00
|
|
12
|
|
تریپورہ
|
|
4,423
|
|
368.58
|
|
1105.75
|
|
13
|
|
اتراکھنڈ
|
|
7,137
|
|
594.75
|
|
1784.25
|
|
14
|
|
مغربی بنگال
|
|
13,587
|
|
1132.25
|
|
3396.75
امور صارفین، خوراک اور عوامی تقسیم کی وزارت
صارفین امور، خوراک اور سرکاری نظام تقسیم کے وزیر جناب رام ولاس پاسوا ن نے بی آئی ایس تجربہ گاہ سرگرمی کے سلسلے میں جائزہ میٹنگ کااہتمام کیا
صارفین اُمور ، خوراک اور سرکاری نظام تقسیم کے وزیر جناب رام ولاس پاسوان نے آج بی آئی ایس تجربہ گاہ سرگرمیوں کے سلسلے میں ایک جائزہ میٹنگ کا اہتمام کیا۔ جناب پاسوان نے کہا کہ ایک ملک ایک معیار ہونا چاہئے اور بی آئی ایس اور دیگر تجربہ گاہوں نیز ایف ایس ایس اے آئی کے مابین تال میل ہوناچاہئے تاکہ اس پورے عمل کو یقینی بنایا جاسکے۔ بی آئی ایس کے کردار کی تعریف کرتے ہوئے جناب پاسوان نے کہا کہ تمام تر محکمات مثلاً بی آئی ایس ، ایف ایس ایس اے آئی اور دیگر متعلقہ وزارتوں کو تال میل بناکر اپنے کام میں ہم آہنگی پیدا کرنی چاہئے تاکہ ایک ادارے کے ذریعے کیے جانے والے کام دوسرے کے ذریعے نہ دوہرائے جائیں۔ انہوں نے معیار بندی کے لحاظ سے مصنوعات کے معاملے میں نگرانی کا عمل بڑھانے کی ضرورت پر زور دیا اور کہا کہ یہ محکموں اور متعلقہ وزارتوں کا فرض ہے کہ وہ اس امر کو یقینی بنائیں کہ بازار میں دستیاب مصنوعات کے سلسلے میں معیارات کی کسوٹی قائم رہے۔
جناب رام ولاس پاسوان نے کہا کہ بھارتی مصنوعات کے معاملے میں یہ بات اس وقت تشویشناک ہوجاتی ہے جب اشیاء بھارتی معیارات پر تو پوری اترتی ہوں لیکن برآمد ہونے پر، درآمد کرنے والے ملک ان مصنوعات کو رد کردیں۔ لہٰذا ہمارے معیارات کو عالمی معیارات کے مطابق ہوناچاہئے۔ وزیر موصوف نے کہا کہ ہماری مصنوعات کو بین الاقوامی معیارات کے مطابق بنایا جانا چاہئے اور ان کی جانچ پرکھ کی سہولت میں بھی اتنا ہی اضافہ کیاجاناچاہئے۔
جناب پاسوان نے دلّی میں پائپ کے ذریعے فراہم کیے جانے والے پانی کی کوالٹی پر بھی ایک میٹنگ کا اہتمام کرنے کی خواہش کا اظہار کیا۔ توقع کی جاتی ہے کہ آئندہ دنوں میں شہری ترقیات کی وزارت ، جل شکتی اور دلّی حکومت کے افسران کے ساتھ اس میٹنگ کااہتمام کیاجائیگا۔
میٹنگ کے دوران صنعت کی جانچ پڑتال کی ضروریات اور بطور خاص بی آئی ایس کے سلسلے میں جانچ پڑتال کے موضوع پر گفت وشنید کی گئی۔ یہ بات محسوس کی گئی کہ بی آئی ایس تجربہ گاہ کی سہولتوں کو ہر حال میں جدید ترین ٹیکنالوجی سے ہم آہنگ کرکے بہتر بنایا جانا چاہئے تاکہ کوالٹی ٹیسٹنگ کی رفتار میں اضافہ ہوسکے اور اسے صنعت دوست بنایا جاسکے۔ نجی شراکت داروں کی جانب سے پیش کی گئی تجاویز کو بھی زیر غور لایا گیا اور اعلیٰ کوالٹی کے لیے مصنوعات کی جانچ پڑتال کے مطالبے پر بھی غور کیا گیا۔
صارفین اُمور ، خوراک اور سرکاری نظام تقسیم کے وزیر مملکت جناب راؤ صاحب پاٹل دانوے ، صارفین اُمور کے محکمے کے سکریٹری جناب اونیش کمار سریواستو ، سینئر اقتصادی مشیر جناب روہت کمار پرمار جو بیورو آف انڈین اسٹینڈرڈس کے ڈائرکٹر جنرل کےعہدے کی ذمہ داری سنبھالے ہوئے ہیں، تجربہ گاہوں کے ڈپٹی ڈائرکٹر جنرل جناب جینت راؤ چودھری بھی اس میٹنگ میں موجود تھے۔ اس میٹنگ میں صارفین اُمور، فولاد ، الیکٹرانکس اور اطلاعاتی ٹیکنالوجی، تجارت ، بجلی ، ایم ایس ایم ای ، ایم او ایف پی آئی ، ایف ایس ایس اے آئی وغیرہ کے سینئر افسران نے بھی شرکت کی۔ مختلف تجربہ گاہوں مثلاً این ٹی ایچ، این پی ایل ، ای آر ڈی اے اور نجی تجربہ گاہوں کے نمائندگان بھی شریک تھے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ ۔ع ن
U-4331
(Visitor Counter : 50
ریلوے کی وزارت
120میٹرک ٹن مائع آکسیجن لے کر دوسری آکسیجن ایکسپریس دہلی پہنچی
ہندوستانی ریلوے نے پہلی آکسیجن سے بھری ایکسپریس ریل گاڑی چلانے کے بعد سے اب تک کل 1094 میٹرک ٹن مائع آکسیجن پہنچائی
63.6 میٹرک ٹن مائع آکسیجن لے کر تلنگانہ پہنچی پہلی آکسیجن ایکسپریس
نئی دہلی۔ 02مئی ملک بھر کی مختلف ریاستوں میں مائع طبی آکسیجن  پہنچا کر لوگوں کو راحت پہنچانے کے اپنے سفر کو جاری رکھتے ہوئے ، ہندوستانی ریلوے نے اب تک 74 ٹینکروں میں 1094 میٹرک ٹن ایل ایم او ملک بھر کی مختلف ریاستوں میں پہنچایا ہے۔ 19 آکسیجن ایکسپریس نے اپنا سفر پہلے ہی مکمل کرلیا ہے اور 2 مزید بھری ہوئی آکسیجن ایکسپریس 4 ٹینکروں میں 61.46 میٹرک ٹن  ایل ایم او لے جانے کی راہ پر گامزن ہے۔
یہ ہندوستانی ریلوے کے ذریعہ درخواست کرنے والی ریاستوں کو کم سے کم وقت میں زیادہ سے زیادہ ایل ایم او پہنچانے کی کوشش ہے ۔
کل 120 میٹرک ٹن ایل ایم او لے کر اپنی دوسری آکسیجن ایکسپریس آج دہلی پہنچی ہے ۔ تیسری آکسیجن ایکسپریس پہلے ہی انگول سے دہلی کے لیے 30.86 میٹرک ٹن ایل ایم او لے کر پہلے ہی روانہ ہو چکی ہے۔
انگول سے میں 63.6 میٹرک ا ٹن ایل ایم او لے کر پہلی آکسیجن ایکسپریس تلنگانہ پہنچی ۔
ہریانہ اور دہلی کے لیے 61.46 میٹرک ٹن ایل ایم او لے کر روانہ ہوئی اور آکسیجن ایکسپریس راستے میں ہے۔
ابھی تک ، ہندوستانی ریلوے نے1094 میٹرک ٹن سے زیادہ مائع میڈیکل آکسیجن کی نقل و حمل کی ہے۔ اس میں مہاراشٹر کو ، اترپردیش کو  ، مدھیہ پردیش کو  ، دہلی کو  ، ہریانہ کو  اور تلنگانہ کو  آکسیجن پہنچائی گئی ہے۔
ریلوے کی وزارت
ہندوستانی ریلوے نے جنوری 2021 میں سب سے زیادہ ماہانہ اعدادوشمار کا اندراج کیا جو 119.79 ملین ٹن  تھا۔ آخری بار مارچ 2019 میں یہ بہترین کارکردگی 119.74 ملین ٹن  کی شکل میں سامنے آئی تھی
یہ اشارہ کرتے ہوئے کہ معیشت تیزی سے اٹھان پر ہے، ہندوستانی ریلوے کے لئے کمائی اور ڈھولائی کے اعتبار سے جنوری 2021 کے مہینے میں مال برداری کے اعداد و شمار مسلسل اعلی رفتار کے ترجمان ہیں
توقع کی جاتی ہے کہ مجموعی مال برداری گذشتہ سال کی مال برداری کے اعدادوشمار کو پار کر جائے گی
نئی دہلی 9 فروری 2021:ہندوستانی ریلوے نے جنوری 2021 میں اب تک سب سے زیادہ مال برداری کی ہے جس کے اعدادوشمار 119.79 ملین ٹن ہیں۔ آخری مرتبہ بہترین کارکردگی میں مارچ 2019 میں 119.74 میلن ٹن کی مال برداری کی گئی تھی۔
پچھلے کچھ مہینوں سے ہندوستانی ریلوے کی مال برداری ایک مشن کی شکل میں نظر آئی اور گذشتہ سال کی اسی عرصے کی مال برداری کا نشانہ پار کر گئی۔توقع کی جاتی ہے کہ مجموعی مال برداری گذشتہ سال کی مال برداری کے اعدادوشمار کو پار کر جائے گی۔
کل تک کے فروری 2021 کے اعدادوشمار کے مطابق ہندوستانی ریلوے کی مال برداری 30.54 ملین ٹن تھی جس میں 13.61 ملین ٹن کوئلے ، 4.15 ملین خام لوہے، 1.04 ملین ٹن غذائی اجناس ، 1.03 ملین ٹن کھاد ، 0.96 ملین ٹن معدنی تیل اور 1.97 ملین ٹن سیمنٹ  شامل ہیں۔
یہ امر قابل ذکر ہے کہ ریلوے کی مال برداری کو انتہائی پرکشش بنانے کے لئے ہندوستانی ریلوے میں متعدد رعایات اور کئی قسم کی چھوٹ بھی دی جارہی ہیں۔کوویڈ 19 کو ہندوستانی ریلوے نے کاکردگی میں بہتری کیلئے موقع کے طور پر استعمال کیا ہے۔
علاوہ ازیں ، نئے کاروبار کو راغب کرنے اور دیگر موجودہ موکلوں کو ترغیبات دینے کے لئے ، وزارت ریلوے نے لوہے اور اسٹیل ، سیمنٹ ، بجلی ، کوئلہ ، آٹوموبائل اور رسدات کی خدمات فراہم کرنے والوں کی اعلی قیادت سے ملاقاتیں کیں۔
مزید بر آں ، زونل اور ڈویزنل سطح پر بزنس ڈویلپمنٹ اکائیوں کی کارکردگی اور مال برداری کی رفتار تقریباً دوگنی ہوجانے کا عمل پائیدار نمو کی رفتار برقرار رکھنے میں معاون ہیں۔
سٹرک ٹرانسپورٹ اور شاہراہوں کی وزارت
شاہراہوں کے نئے پروجیکٹ ناسک میں کنکٹیویٹی میں اضافہ کریں گے : مرکزی وزیر نتن گڈکری
نئی دلّی ،05 اکتوبر / مرکزی وزیر جناب نتن گڈکری نے کل ناسک میں قومی شاہراہوں کے کئی پروجیکٹوں کا ورچوئل طور پر افتتاح کرتے ہوئے کہا کہ سردست مہاراشٹر کے تمام ضلع صدر دفاتر قومی شاہراہوں سے مربوط ہیں ۔ انہوں نے کہا کہ نئے شاہراہوں کے پروجیکٹوں کی وجہ سے ناسک میں کنکٹیویٹی میں اضافہ ہو گا ۔ وزیر موصوف نے پنچایتی راج کے مرکزی وزیر مملکت جناب کپل موریشور پاٹل اور صحت اور خاندانی بہبود کے مرکزی وزیر مملکت ڈاکٹر بھارتی پروین پوار کی موجودگی میں مہاراشٹر کے ناسک میں تقریباً 206 کلو میٹر طویل ، 1678 کروڑ روپئے کی لاگت سے قومی شاہراہوں کے پروجیکٹوں کا سنگِ بنیاد رکھا اور افتتاح کیا ۔
وزیر موصوف نے یہ بھی بتایا کہ پروجیکٹ فیز – 1 ٹُو انڈیا کے تحت سڑک ٹرانسپورٹ اور شاہراہوں کی وزارت نے سورت – ناسک – احمد نگر – شولہ پور سے چنئی تک گرین فیلڈ ایکپریس وے پروجیکٹ کو منظوری دے دی ہے ۔ انہوں نے کہا کہ ’’ ناسک – ممبئی شاہراہ کا 5000 کروڑ روپئے کی لاگت سے مرمت اور جدید کاری کا کام کیا جائے گا ‘‘ ۔ انہوں نے یہ بھی اعلان کیا کہ پمپری سادو سے گونڈے تک 20 کلومیٹر طویل ، 6 لین پر ناسک روڈ سے دوارکا تک ایلیویٹیڈ کاریڈور تعمیر کیا جائے گا ۔
پنچایتی راج کے مرکزی وزیر مملکت جناب کپل موریشور پاٹل نے شری گڈکری کے مسلسل کام کی تعریف کی۔ انہوں نے کہا کہ مرکزی وزیر جناب نتن گڈکری کی کوششوں سے ، ملک جامع ترقی کا مشاہدہ کر رہا ہے۔
مرکزی وزیر مملکت برائے صحت اور خاندانی بہبود ، ڈاکٹر بھارتی پروین پوار نے کہا کہ ’’ آج قومی شاہراہوں کی توسیع نے دور دراز قبائلی علاقوں میں نقل و حمل کو بہت آسان کر دیا ہے اور دور دراز علاقوں کو شہر سے جوڑ دیا ہے۔‘‘
نیشنل ہائی وے پروجیکٹس کی نمایاں خصوصیات:
سورت-ناسک-احمد نگر-شولا پور سے چنئی تک گرین فیلڈ ایکسپریس وے پروجیکٹ
یہ ایک ایکسیس کنٹرول روٹ ہے اور پروجیکٹ کی تکمیل کے بعد سورت سے شولا پور کے درمیان فاصلہ 95 کلو میٹر اور سورت سے چنئی کا فاصلہ تقریبا 200 کلو میٹر کم ہو جائے گا۔ یہ منصوبہ 3 سال میں مکمل ہونے کی توقع ہے۔ اس منصوبے سے ایندھن کی بہت بچت ہوگی اور سفر کا وقت بھی کم ہوگا نیز جیسے جیسے ایکسپریس وے دیہی علاقوں سے گزرے گا ، روزگار کے مزید مواقع پیدا ہوں گے۔
پمپری سادو سے گونڈے روڈ چھ لین کا ہو گا
پمپری - چنچواڑ سے گونڈے کا فاصلہ 20 کلومیٹر ہے۔ چھ لین کی تعمیر کے بعد ، ناسک کے باشندے چھ لین سڑک کے ذریعے ممبئی جاسکیں گے۔ اس کی تخمینہ لاگت 600 کروڑ روپئے ہوگی۔ یہ 10 انڈر پاس ، 3 پوشاک اور ایک سروس روڈ پر مشتمل ہے۔ یہ منصوبہ ممبئی کو تیز اور محفوظ رابطہ فراہم کرے گا۔ اس سے قیمتی وقت اور ایندھن کی بچت ہوگی۔ گونڈے ایم آئی ڈی سی کے ذریعہ خطے کی مجموعی ترقی کے ساتھ نئی صنعتیں اور روزگار کے مواقع فراہم ہوں گے ۔ توسیع اور روزگار میں اضافہ ہوگا۔
ناسک روڈ سے دوارکا چوک ایلیویٹڈ کوریڈور ہوگا
ناسک روڈ سے دوارکا چوک ، ناسک پونے  کا ایک حصہ ہے اور حال ہی میں اسے بھارت مالا پروجیکٹ میں شامل کیا گیا ہے۔ اس پروجیکٹ سے دوارکا چوک پر جام کا مسئلہ ختم ہو جائے گا اور ناسک روڈ سے دوارکا تک کا سفر آدھے وقت میں مکمل ہو جائے گا۔ دوارکا چوک پر ٹریفک جام کا حل حادثات کا سلسلہ ختم کرے گا اور سفر کو خوشگوار ، محفوظ اور آسان بنا دے گا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 9726
(Visitor Counter : 146
ریلوے کی وزارت
بھارتی ریلوے 2030 ء تک توانائی کے 33 ارب یونٹ سے زیادہ اپنے استعمال کی ضرورت کو خود پورا کرنے کے لئے تیار
بھارتی ریلوے آتم نربھر بننے کی راہ پر گامزن
نئی دلّی ،27 اگست / اپنی بجلی کی ضروریات کو 100 فی صد خود پورا کرنے اور قومی شمسی توانائی کے اہداف میں تعاون کرنے کی خاطر بھارتی ریلوے نے ریلوے اور کامرس و صنعت کے وزیر پیوش گوئل کی صدارت میں کلیدی فریقوں کے ساتھ وسیع تر تبادلۂ خیال کا انعقاد کیا ۔
قابلِ ذکر ہے کہ بھارتی ریلوے اپنی بجلی کی ضروریات کو پورا کرنے اور مکمل طور پر " ٹرانسپورٹ کا سبز ذریعہ " بننے کی خاطر شمسی توانائی کو استعمال کرنے کے لئے عہد بستہ ہے ۔
یہ عہد وزیر اعظم کی حالیہ ہدایت کے خطوط پر ہے کہ تمام ریلوے اسٹیشنوں کو شمسی توانائی سے روشن کیا جائے اور ریلوے کی خالی زمین کو قابلِ تجدید توانائی  پروجیکٹوں کے لئے استعمال کیا جائے ۔
یہ قومی شمسی مشن میں بھی تعاون کرے گا ، جو شمسی توانائی کو فروغ دینے کے لئے حکومتِ ہند کی ایک پہل ہے ۔
عمل در آمد کے طور پر ریلوے کی وزارت نے فیصلہ کیا ہے کہ ریلوے کی خالی زمین کو شمسی بجلی کے پلانٹ کے لئے فراہم کیا جائے ۔ اس سلسلے میں بینا میں 1.7 میگا واٹ صلاحیت کا ایک تجرباتی پروجیکٹ کامیابی کے ساتھ شروع کیا گیا ہے ، جس کو 25 کلو واٹ ٹریکشن سسٹم سے مربوط کیا گیا ہے ۔
شمسی توانائی کا استعمال ریلوے اور کامرس و صنعت کے وزیر جناب پیوش گوئل کے ریلوے کو پوری طرح کاربن کے اخراج سے پاک بنانے کے ہدف میں تیزی لائے گا ۔ اس کے حصول کے لئے بھارتی ریلوے نے 2030 ء تک اپنی خالی پڑی زمین کو استعمال کرکے 20 جی ڈبلیو صلاحیت کا میگا شمسی پلانٹ لگانے کا ایک بہت بڑا منصوبہ تیار کیا ہے ۔
بھارتی ریلوے نے کاربن سے پاک بنانے کے لئے ایک کثیر جہتی طریقۂ کار اپنایا ہے ، جو شمسی پروجیکٹوں کی تنصیب کے ساتھ پورا ہوگا اور یہ ریلوے کو ٹرانسپورٹ کا ایسا پہلا ادارہ بنائے گا ، جو توانائی میں خود کفیل ہو گا ۔ اس سے بھارتی ریلوے کو سبز بننے کے ساتھ ساتھ آتم نربھر بننے میں بھی مدد ملے گی ۔
ریلوے اور کامرس و صنعت کے وزیر جناب پیوش گوئل نے اس بات کو اجاگر کیا کہ بھارتی ریلوے کی خالی پڑی زمین پر شمسی بجلی کے پلانٹ نصب کرنے کے لئے تمام ڈیولپرس کو ہر ممکن مدد فراہم کرنے کی خواہش مند ہے ۔ پٹریوں کے ساتھ باؤنڈری وال تیار کی جائے گی ، جس کی دیکھ بھال ڈیولپرس کریں گے اور جو لوگوں کو پٹریوں پر آنے جانے سے روکے گی ۔
توانائی میں خود کفالت کے لئے بھارتی ریلوے کے ذریعے جدید ترین ملکی ٹیکنا لوجی اپنانے سے بھارت کی قابل تجدید توانائی کے اہداف کو پورا کرنے میں مدد ملے گی اور وزیر اعظم جناب نریندر مودی کے ذریعے عہد کردہ انٹینڈیڈ نیشنلی ڈیٹرمنڈ کنٹری بیوشن  کو پورا کرنے میں مدد ملے گی ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 4849
(Visitor Counter : 108
وزارت اطلاعات ونشریات
شنگھائی تعاون تنظیم کے فیسٹول میں لامحدودسرحدوں، ثقافتی دریافت اور ہندوستان کی بڑھتی ہوئی مقبولیت کے راز پرتبادلہ خیال کیاگیا
سینیمیٹک آرٹ کی سرکردہ شخصیات نے ایس سی او فلم فیسٹول میں سامعین کو موضوع کے تعلق سے معلومات فراہم کیں
شنگھائی تعاون تنطیم فلم فیسٹیول میں منعقدآج مختلف سیشنز میں فلمی صنعت کی آزمودہ کارشخصیتوں کی میزبانی کی گئی۔ فلم کی نمائش کے علاوہ، موسیقی سے لے کر اینی میشن اور دانشورانہ املاک کے حقوق تک کے مختلف موضوعات پر مباحثے کا انعقاد کیا گیا۔
.
دن کا آغاز گجراتی فلم ‘دی لاسٹ فلم شو’ کی نمائش سے ہوا۔ اسی دن مقابلہ جاتی سیکشن کے تحت قزاخستان کی فلم  یعنی ماں میں زندہ ہوں ۔روس کی فلم ‘پوڈے لنکی’  ،چین کی ‘بی فاربزی ’ اورمراٹھی فلم گوداوری کی بھی نمائش کی گئی ۔
اس دن کا پہلا پینل مباحثہ ‘انیمیشن کا استعمال کرتے ہوئے لامحدود دنیا کی تخلیق’ کے موضوع پرمرکوز تھا۔ پینل میں شامل منجل شراف، ڈائرکٹر آف گرافٹی ملٹی میڈیا اور جے کمار پربھاکرن، ٹونز اینیمیشن کے سی ای او نے بھارتی اینی میشن صنعت کے تعلق سے اپنے ذاتی تجربات مشترک کئے۔ پینل میں شامل افراد نے اس بات پر بھی تبادلہ خیال کیا کہ کس طرح سنیما اور ٹیلی ویژن ثقافتی دریافت کے عمل اور اس کے سماجی اثرات میں مسلسل سرگرداں ہیں۔
معروف فلم ساز راہول رویل اور رمیش سپی ‘شنگھائی تعاون تنظیم خطے میں بھارتی سنیما کی بڑھتی ہوئی مقبولیت’ کے موضوع پر مباحثے کے اجلاس میں آزمودہ کار ادا کارہ آشا پاریکھ کے ساتھ شامل ہوئے ۔ پینل میں شامل افراد نے سنیما میں مختلف ثقافتی اثرات کے ساتھ ساتھ بھارتی سنیماکو خوبصورت بنانے میں شامل عوامل پرتبادلہ خیال کیا۔ رمیش سپی نے کہا کہ کرداروں کی سادگی نے سرحدوں کی بندشوں کو ختم کردیا ہے۔ آشا پاریکھ نے موسیقی کو ان رابطوں کی ایک وجہ قرار دیا، جب کہ راہول راویل نے ہندوستانی سنیما کی طرف کشش کو اس کے لازوال دلکشی سے منسوب کیا۔
دن کا اختتام قزاخستانی گلوکار اور موسیقار دیماش کدائبرگن کے ساتھ ‘فائر سائیڈ چیٹ’اجلاس کے عنوان سے بریکنگ بیریئرز کے ساتھ ہوا۔ اسٹارڈم تک اپنے ذاتی سفر کو بیان کرکے سامعین کو حیرت میں ڈالنے کے بعد، قزاخستان کے گلوکاراورموسیقی کار دیماش کڈائبرگن نے کہا کہ موسیقی اپنے آپ میں ایک ایسی زبان ہے جو سرحدوں کی بندشوں سے ماورا ہے۔ اس اجلاس اور دن کا اختتام یکجہتی اور تعاون کے حقیقی جذبے کے ساتھ ہوا ۔اجلاس کے آخرمیں دیماش کدائبرگن نے ہندی فلم ڈسکو ڈانسر کا کامیاب گانا ‘جمی جمی’ گایا۔